Document ID: 31989D0624

Title and Content:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Νοεμβρίου 1989 που τροποποιεί την απόφαση 81/518/ΕΟΚ περί αναδιαρθρώσεως του συστήματος γεωργικών ερευνών στην Ιταλία ( 89/624/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ, Έχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43, την πρόταση της Επιτροπής(1 ), τη γνώμη του Ευρωπαϊκού Κοινοβουλίου(2 ), Εκτιμώντας : ότι, για την επίτευξη των στόχων που καθορίζονται στην απόφαση 81/518/ΕΟΚ(3 ), όπως τροποποιήθηκε από την απόφαση 87/570/ΕΟΚ(4 ), φαίνεται ενδεδειγμένη, λαμβά-νοντας υπόψη τη μέχρι τούδε εμπειρία, η κατά δύο έτη παράταση της διάρκειας του προβλεπόμενου σχεδίου έτσι ώστε να καταστεί δυνατή η εφαρμογή του νέου συστήμα - τος; ότι θα πρέπει, κατά συνέπεια, να τροποποιηθούν οι ημερο-μηνίες υποβολής των προγραμμάτων καθώς και οι λεπτο-μέρειες πληρωμής προβλέπονται στο άρθρο 5, χωρίς όμως μεταβολή του συνολικού ποσού της κοινοτικής συνεισφο-ράς, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Αρθρο 1 Η απόφαση 81/518/ΕΟΚ τροποποιείται ως εξής : 1.Στο άρθρο 4 παράγραφος 1, το 1988 αντικαθίσταται με το 1990 . 2.Στο άρθρο 4 παράγραφος 2, προστίθεται το ακόλουθο εδάφιο : Ωστόσο, το πρόγραμμα ενεργειών που πρέπει να πρα-γματοποιηθούν το 1990 θα κοινοποιηθεί ένα μήνα μετά την κοινοποίηση της απόφασης . Η έκθεση σχετικά με την αποκτηθείσα πείρα κατά την εφαρμογή του προ-γράμματος 1989 και το πρόγραμμα ενεργειών που πρέ-πει να πραγματοποιηθούν το 1991 θα κοινοποιηθούν το Απρίλιο 1990 . Η έκθεση σχετικά με την αποκτηθείσα πείρα κατά την εφαρμογή του προγράμματος 1990 θα κοινοποιηθεί τον Απρίλιο 1991 . Η έκθεση σχετικά με την αποκτηθείσα πείρα κατά την εφαρμογή του προ-γράμματος 1991 θα κοινοποιηθεί τον Απρίλιο 1992 . 3.Στο άρθρο 5 παράγραφος 2, προστίθεται το ακόλουθο εδάφιο : Η πληρωμή της τελευταίας δόσης πραγματοποιείται μετά την έγκριση, όπως αυτή προβλέπεται στο άρθρο 4 παράγραφος 3 της έκθεσης σχετικά με την αποκτηθείσα πείρα κατά την εφαρμογή του προγράμματος 1991 . Αρθρο 2 Το Σεπτέμβριο 1992, η Επιτροπή υποβάλλει στο Συμβούλιο έκθεση για την εκτέλεση του προγράμματος και ιδίως για τα ληφθέντα αποτελέσματα . Αρθρο 3 Η παρούσα απόφαση απευθύνεται στην Ιταλική Δημο - κρατία . Βρυξέλλες, 20 Νοεμβρίου 1989 .

Classification Labels:
1218
1219

Label Descriptions:
{"1218": "Στατιστική", "1219": "ΟΙΚΟΝΟΜΙΑ"}

EuroVoc IDs (Original): 5283
122
2106
4590
3605
912
2493
937
2200
4256

EuroVoc IDs (Expanded): 5283
122
2106
4590
3605
912
2493
937
2200
4256

Dataset Source: meu

Split: train